JEDNOTNÁ AKCIA RADY 2007/732/SZBP
z 13. novembra 2007,
ktorou sa mení a dopĺňa jednotná akcia 2007/106/SZBP, ktorou sa predlžuje mandát osobitného zástupcu Európskej únie v Afganistane
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 14, článok 18 ods. 5 a článok 23 ods. 2,
keďže:
(1)
Rada 15. februára 2007 prijala jednotnú akciu 2007/106/SZBP, ktorou sa predlžuje mandát osobitného zástupcu Európskej únie pre Afganistan (1).
(2)
Rada 30. mája 2007 prijala jednotnú akciu 2007/369/SZBP o zriadení policajnej misie Európskej únie v Afganistane („EUPOL AFGHANISTAN“) (2) na obdobie troch rokov.
(3)
Rada 13. novembra 2007 prijala jednotnú akciu 2007/733/SZBP (3), ktorou sa mení a dopĺňa jednotná akcia 2007/369/SZBP s cieľom zohľadniť novú štruktúru velenia a kontroly operácií civilného krízového riadenia tak, ako ju Rada schválila 18. júna 2007.
(4)
Mandát osobitného zástupcu Európskej únie v Afganistane by sa mal zmeniť a doplniť s cieľom zohľadniť jeho úlohu vo vzťahu k misii EUPOL AFGHANISTAN v súlade s novou štruktúrou velenia a kontroly operácií civilného krízového riadenia,
PRIJALA TÚTO JEDNOTNÚ AKCIU:
Článok 1
Jednotná akcia 2007/106/SZBP sa týmto mení a dopĺňa takto:
1.
V článku 3 sa dopĺňa toto písmeno:
„i)
poskytovať miestne politické usmernenie vedúcemu policajnej misie Európskej únie v Afganistane (EUPOL AFGHANISTAN). OZEÚ a veliteľ civilných operácií sa budú podľa potreby navzájom radiť.“
2.
V článku 7 ods. 2 sa vypúšťa písmeno e).
Článok 2
Táto jednotná akcia nadobúda účinnosť dňom jej prijatia.
Článok 3
Táto jednotná akcia sa uverejní v Úradnom vestníku Európskej únie.
V Bruseli 13. novembra 2007